Faapuupuu le mataupu:  Na latou foaʻi mai le tumamā, uaina, alavai ma auala, ae e foliga mai na tuuina mai foʻi e tagata Roma se isi mea e faaopoopo i le lisi - o le mala o le fatafata. Ua tuueseeseina e tagata suʻesuʻe le DNA o siama o le maʻi mai i tino o tino oti na maua i se falelotu i le aai o Vác i Hanikeri. Na latou mauaina ituaiga eseese e 14 o siama o le TB na aafia ai tino e valu i le tuugamau, ma na latou iloa ai na māfua uma mai i se puna e tasi. O toega o Terézia Hausmann (i luga) e 28 tausaga le matua, na maua i totonu o le falelotu o le Dominican church i Vác, i Hanikeri, i le senituri lona 18, sa i ai i latou na maua na aafia i le TB e tagata suʻesuʻe. Ua latou faapea mai, o ituaiga o le TB na latou mauaina, na tupuga mai i se siama e tasi lea na amata ona aafia ai tagata i le vaitaimi mulimuli o le pulega a Roma. Na taʻua e le polofesa o Mark Pallen, o se saienitisi i le Iunivesite o Warwick, o lē na taʻimua i le suʻesuʻega: ʻE ala i le faaalia o le saʻo o le tuufaatasia o ituaiga o tagata mai i aso anamua i ituaiga o tagata i aso nei, ua matou faamaonia ai le faaauau pea o le tuufaatasia o ituaiga o tagata mai i se faamaʻi lea na matuā faatamaʻia ai le ogatotonu o Europa talu mai aso anamua.' Ua leva ona aʻoaʻoina e tusitala o talafaasolopito, na toetoe lava a tafiesea tagata Amerika Matutua ona o faamaʻi e pei o le TB, lea na aumai i le Lalolagi Fou e tagata suʻesuʻe mai Europa. Peitaʻi, ua taʻua i se manatu fou, o le taunuu mai o foga ma leona o le sami, atonu o le pogai lea o lenei tulaga. E talitonu saienitisi na aumaia e manu o le sami le faamaʻi i Amerika i Saute, lea na salalau atu ai - a o leʻi taunuu atu Christopher Columbus i le 1492. E ui e eseese fua faatatau, ae ua manatu e faapea o le 95 pasene o le 20 miliona o tagata sa nonofo i Amerika a o leʻi taunuu tagata Europa, na maliliu i faamaʻi "fou" na aumai e tagata suʻesuʻe. Ua suʻesuʻeina e le ʻau saienitisi o le anthropological geneticist o Anne Stone mai le Arizona State University ma Johannes Krause mai le Iunivesite o Tubingen i Siamani, le pre-Columbian Mycobacterial tuberculosis genomes. Na suʻesuʻeina e le ʻau suʻesuʻe le DNA o le TB mai ivi o tagata ua 1,000 tausaga le matutua na maua i Peru, faapea ma isi vaega o le tino, ma faatusatusa i genome o tagata i aso nei. Na latou iloa ai se sootaga manino i le gafa o le TB i manu...
E silia ma le 200 tino ua faamamāina na maua i se falelotu o le lotu Dominican i le aai o Vác i Hanikeri, a o faia galuega toe faaleleia. Na suʻesuʻeina e saienitisi i le Iunivesite o Warwick ni faataʻitaʻiga mai i tino o tagata e toʻa 26 ma iloa ai e toʻavalu i latou na maliliu i le TB. Na latou mauaina le DNA o ituaiga eseese e 14 o siama o le TB i tino oti. Na iloa mai i suʻesuʻega, o ituaiga uma lava na tupuga mai i se ituaiga e tasi lea na amata ona aafia ai tagata i le vaitaimi o le Emepaea o Roma i le va o le 396 T.A.-470 T.A.